*……sz. napirend*

**Előterjesztve:** *Költségvetési, Pénzügyi és*

*Vagyonnyilatkozatokat Ellenőrző Bizottság, Kerületfejlesztési és Településüzemeltetési Bizottság*

ELŐTERJESZTÉS

**A Képviselő-testület 2019. május 30-i rendes ülésére**

**Tárgy:** Támogatás nyújtása a Pilisi Parkerdő Zrt. részére a Görgényi út végén található Erdei Macis Játszótér felújításához.

**Készítette:** ……………...…………………………..

**Szentirmai-Zöld Máté**

társadalmi kapcsolatokért felelős

 fejlesztési igazgató

**Egyeztetve:** …………………………………………

**Dankó Virág**

alpolgármester

…..……………………………………..

**Fermin Antonio Pineda**

igazgató, Gazdasági Igazgatóság

**Látta:** …………………….……………………

**dr. Szalai Tibor**

jegyző

…………………….……………………

**dr. Murai Renáta**

igazgató, Jegyzői Igazgatóság

# *A napirend zárt ülésen történő tárgyalást nem igényel*

**Tisztelt Képviselő-testület!**

A II. Kerületi Önkormányzat huszonkét pihenőpark mellett jelenleg húsz közterületi játszóteret tart fenn. A parkokkal és a játszóterekkel kapcsolatos fejlesztésekre – részben pályázati támogatással – az elmúlt évtizedben rekordnagyságú összeget, több mint hárommilliárd forintot fordítottunk, és büszkék lehetünk játszótérhálózatunkra. Igyekszünk a kerület minden részén folyamatosan fejleszteni, bővíteni játszótereinket, közparkjainkat, különös tekintettel azok kihasználtságára. Vannak olyan népszerű kiránduló- és játszóhelyek is kerületünkben, amelyek nem az önkormányzat kezelésében állnak, azonban – elhelyezkedésüknél fogva – elsősorban a II. kerületben élők kikapcsolódását szolgálják. Ilyen a Görgényi út végén, az erdő szélén található, a Pilisi Parkerdő gondozásában lévő Erdei Macis Játszótér is, amelynek állaga az utóbbi években erősen leromlott, köszönhetően annak, hogy népszerű kirándulóhely mellett található, amelyet a II. kerületi családok előszeretettel látogatnak. A játszótér kihasználtságára és a Pilisi Parkerdő Zrt. közjóléti szolgáltatásokra fordítható anyagi erőforrásainak korlátozottságára tekintettel javaslom, hogy a Pilisi Parkerdő Zrt. kezelésében lévő, a Görgényi út végén elhelyezkedő macis játszótér felújítására nyújtson az önkormányzat anyagi támogatást a fenntartó részére. Az előterjesztést a Költségvetési, Pénzügyi és Vagyonnyilatkozatokat Ellenőrző Bizottság valamint a Kerületfejlesztési és Településüzemeltetési Bizottság tárgyalja. A döntésről a Bizottságok elnökei a Képviselő-testület ülésén adnak tájékoztatást.

**HATÁROZATI JAVASLAT**

A Képviselő-testület úgy dönt, hogy

a Pilisi Parkerdő Zrt. részére egyszeri, vissza nem térítendő bruttó 31.750.000,-Ft, azaz harmincegymillió-hétszázötvenezer forint összegű támogatást biztosít Budapest Főváros II. Kerületi Önkormányzata 2019. évi költségvetéséről szóló 6/2019. (II.20.) rendeletének 11. sz. tábla II./e.3. sorában „Pilisi Parkerdő Zrt.” jogcímen jóváhagyott előirányzat terhére, egyúttal

felhatalmazza a Polgármestert a Budapest Főváros II. Kerületi Önkormányzat és a Pilisi Parkerdő Zrt. között létrejövő, a Budapest, II. kerület Görgényi út végén található – a Pilisi Parkerdő Zrt. fenntartásában működő – Erdei Macis Játszótér teljes körű felújítása, ezen keresztül Budapest Főváros II. kerület lakosai egészséges életmódjának elősegítése, családjai szabadidejének hasznos eltöltése érdekében kötendő – jelen határozat mellékletét képező – Támogatási Szerződés aláírására a véglegesítéshez esetlegesen szükséges technikai jellegű módosításokkal.

**Felelős**: polgármester

**Határidő**: azonnal

*/A határozat elfogadásához minősített többségű szavazati arány szükséges./*

Budapest, 2019. május 21.

**dr. Láng Zsolt**

polgármester

határozati javaslat melléklete

**TÁMOGATÁSI SZERZŐDÉS**

amely létrejött egyrészről

**Budapest Főváros II. Kerületi Önkormányzat**

 (székhely: 1024 Budapest, Mechwart liget 1.;

bankszámlaszám: 12001008-00201761-00100004 ;

adószám: 15735650-2-41;

törzskönyvi nyilvántartási szám: 735650

képviseli: Dr. Láng Zsoltpolgármester)

mint támogató (a továbbiakban: Támogató),

másrészről a

**Pilisi Parkerdő Zártkörűen Működő Részvénytársaság**

(székhely: 2025 Visegrád, Mátyás Király u. 6.;

bankszámlaszám: 11742087-20061911-00000000;

adószám: 10901816-2-13;

cégjegyzékszám: Cg. 13-10-040224

képviseli: Reinitz Gábor vezérigazgató)

mint támogatott (a továbbiakban: **Támogatott**)

(együttesen: **Felek**) között az alábbiak szerint:

 **Előzmények**

I/1. Felek rögzítik, hogy jelen szerződést (a továbbiakban: Szerződés) a Budapest, II. kerület Görgényi út végén található – a Támogatott fenntartásában működő – Erdei Macis Játszótér teljes körű felújítása, ezen keresztül Budapest Főváros II. kerület lakosai egészséges életmódjának elősegítése, családjai szabadidejének hasznos eltöltése érdekében kötik.

I/2. Támogató kijelenti, hogy a Támogatott részére egyszeri, vissza nem térítendő nettó 25.000.000,-Ft + ÁFA, azaz bruttó 31.750.000,-Ft, tehát harmincegymillió-hétszázötvenezer forint összegű támogatást biztosít Budapest Főváros II. kerület Önkormányzata 2019. évi költségvetéséről szóló 6/2019. (II.20.) rendeletének 11. sz. tábla II./e.3. sorában „Pilisi Parkerdő Zrt.” jogcímen jóváhagyott előirányzat terhére.

I/3. Támogató az államháztartásról szóló 2011. évi CXCV. törvény (a továbbiakban: Áht.), valamint a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knytv.) előírásai szerint a Támogatottnak számadási kötelezettséget ír elő az államháztartás alrendszereiből esetileg, illetve céljelleggel finanszírozott pénzösszegek rendeltetésszerű felhasználása érdekében, valamint jelen szerződésben egyedileg meghatározottan. A Támogató az I/1. és II/1. pontokban rögzíti a célt, amelyre a pénzügyi támogatást nyújtja, valamint amelyre az általa nyújtott támogatás összege felhasználható, elszámolási kötelezettség mellett.

**II.**

**A szerződés célja**

II/1. Támogató a Támogatottnak az I/2. pontban meghatározott pénzeszközt biztosít, amivel hozzájárul az Mötv. 13. § (1) bekezdésének 15. pontja szerinti a **kerületi önkormányzat feladatává tett sport, ifjúsági ügyek** ellátásához.

**III.**

**Támogató jogai és kötelezettségei**

III/1. Támogató vállalja, hogy az I/1. és II/1. pontokban megjelölt cél megvalósítása érdekében az I/2. pontban meghatározott összegű, egyszeri, vissza nem térítendő pénzügyi támogatást nyújt, melyet 2019. június 30. napjáig bezárólag Támogatott számlájára átutal.

III/2. Támogató kijelenti, hogy a szerződés alapján biztosított pénzösszeg tekintetében rendelkezési joga nem korlátozott, a támogatás tárgyát képező pénzeszköznek kizárólagos tulajdonosa, így azt saját vagyona és 2019. évi költségvetése terhére adományozza.

III/3. Támogató kijelenti, hogy a pénzeszközzel kapcsolatban harmadik személynek semminemű követelése nincs.

III/4. Támogató jogosult ellenőrizni – a szükséges adatok, iratok egyéb dokumentumok bekérésével, illetőleg előre, írásban egyeztetett időpontban és módon helyszíni vizsgálattal – a támogatás felhasználását, valamint jelen szerződés szerint kérni az ezzel összefüggő számadást.

III/5. Támogató egyoldalú nyilatkozattal jogosult jelen szerződést rendkívüli felmondás keretében azonnali hatállyal megszüntetni, valamint a támogatást visszafizettetni, ha a szerződés VI/3. pontjában foglalt feltételek valamelyike bekövetkezik.

III/6. Támogató jelen szerződés aláírásával hozzájárul ahhoz, hogy nevét és székhelye címét Támogatott kezelje, illetve honlapján közzétegye.

III/7. Támogató jelen szerződés aláírásával kifejezetten úgy nyilatkozik, hogy a szerződés aláírásának időpontjában adóhatóságnál, vámhatóságnál, társadalombiztosítási szervnél esedékessé vált, nyilvántartott köztartozása nincs.

**IV.**

**Támogatott jogai és kötelezettségei**

IV/1. Támogatott a jelen szerződés I/2. pontjában meghatározott támogatást elfogadja, egyben kötelezettséget vállal arra, hogy a rendelkezésére bocsátott összeget egyéb pénzeszközeitől elkülönítve kezeli, az összeg átutalását követően annak felhasználását – a vonatkozó pénzügyi jogszabályok szerint – nyilvántartja, illetőleg arról a Támogató megkeresésére, továbbá ellenőrzése során naprakész információkkal szolgál.

IV/2. Támogatott a támogatást kizárólag a jelen szerződésben is rögzített fejlesztésére használhatja fel az I/1. és II/1. pontokban meghatározottak szerint.

IV/3. Támogatott jelen szerződés aláírásával kijelenti, hogy:

1. nincs az államháztartás alrendszereiből folyósított támogatásból eredő, már esedékessé vált és elmaradt elszámolási kötelezettsége, vagy szintén államháztartási alrendszerből származó támogatási forrást érintő jogosulatlan (pénz) felvétele;
2. nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban,
3. hozzájárul, hogy a Kincstár által működtetett monitoring rendszerben nyilvántartott adataihoz a költségvetési [támogatás](http://www.optijus.hu/loadpage.php?dest=OISZ&twhich=175947#ws208_1) utalványozója, folyósítója, valamint a 368/2011. (XII. 31.) sz. Korm. rendeletben meghatározott más jogosult(ak) hozzáférjen;
4. nincs 60 (hatvan) napon túl lejárt és ki nem egyenlített köztartozása (adó-, vám-, valamint TB- és egyéb járulék tartozása);
5. megfelel az [Áht. 50. § (1) bek. a) pontja szerinti rendezett munkaügyi kapcsolatok követelményeinek, továbbá eleget tett az Áht. 50. § (1) bek. b) pontjában előírt közzétételi kötelezettségének, valamint az Áht. 50.§ (1) bek. c) pontja alapján átlátható szervezetnek minősül, melyről jelen szerződés **1. sz. mellékletében** nyilatkozatot tesz;](http://www.optijus.hu/loadpage.php?dest=OISZ&twhich=175837#sid179712)
6. a Knytv. 6. §-ában foglalt kizáró okok nem állnak fenn, melyről jelen szerződés **2. sz. mellékletében** nyilatkozatot tesz;

IV/4. Támogatott jelen szerződés aláírásával tudomásul veszi, hogy:

1. az Állami Számvevőszék vizsgálhatja a támogatás felhasználását, jelen szerződést, és a támogatás felhasználása során keletkező további megállapodásokat;
2. Támogató a támogatás jelen szerződésben foglalt közérdekű adatait (támogatott neve, támogatás célja, összege, a támogatott program időpontja, helyszíne) nyilvánosságra hozza.

IV/5. Támogatott köteles a Támogatót haladéktalanul értesíteni, ha jelen szerződés I/1. és II/1. pontjában megjelölt cél megvalósítása bármilyen okból meghiúsulna. Támogatott ezzel egyidejűleg köteles a támogatási összeget zárolni és azt 8 napon belül visszafizetni Támogató Raiffeisen Bank Zrt.-nél vezetett számlájára, továbbá a zárolást követő 30 napon belül részletes pénzügyi elszámolást készíteni.

IV/6. Támogatott a támogatási összeget 2019. szeptember 30. napjáig használhatja fel. Támogatott köteles a támogatási összeg felhasználását követő 30 napon belül, de legkésőbb 2019. október 31. napjáig részletes szakmai és pénzügyi beszámolót készíteni (a szerződés **3. sz. mellékletét** felhasználva) és benyújtani a Budapest II. kerületi Polgármesteri Hivatal / Gazdasági Igazgatóság Igazgatója részére.

V/7. Támogatott kötelezettséget vállal arra, hogy a támogatással kapcsolatos iratokat, a támogatás felhasználását alátámasztó bizonylatokat a mindenkori iratkezelési szabályoknak megfelelően kezeli, és a támogatás elszámolását követő 5 naptári évig hiánytalanul megőrzi.

**V.**

**Az elszámolás rendje**

V/1. Támogatott a támogatás felhasználásáról az alábbiak szerint köteles írásban elszámolni. Az elszámolásnak tartalmaznia kell:

a) a támogatási elszámoló lapot (a szerződés **3. számú melléklete**)

b) a kitűzött célok megvalósulását bemutató szöveges szakmai beszámolót,

c) a támogatás felhasználását igazoló számláknak és az egyéb számviteli bizonylatoknak a másolatát,

d) valamint a kifizetésekről szóló bankkivonatokat és kiadási pénztárbizonylatokat.

e) Támogatott képviselőjének cégszerű aláírásával ellátott teljességi nyilatkozatot, amelyben Támogatott büntetőjogi felelőssége tudatában kijelenti, hogy minden adatot Támogató rendelkezésére bocsátott, az alapbizonylatok a Támogatott elszámolási nyilvántartásában megtalálhatóak, és azok a hatályos jogszabályoknak megfelelően kerültek kiállításra, elfogadásra és ellenőrzésre.

V/2. Az elszámolás minden egyes lapját (elszámoló lap, szöveges beszámoló, számlák másolatai, stb.) a Támogatottnak eredeti aláírásával szignálnia kell. Az elektronikus feldolgozás biztosítása érdekében az elszámolás minden oldalát egyoldalasan, A/4-es álló formátumban kell benyújtani.

V/3. Az elszámoló lap minden pontját olvashatóan, géppel vagy kézi formában nyomtatott betűkkel pontosan kell kitölteni. A Támogatottnak aláírásával igazolnia kell, hogy az elszámolásban foglaltak a valóságnak megfelelnek.

V/4. Minden esetben csatolni kell az elszámoló lapon feltüntetett költségeket megalapozó számlák másolatait, melyeket jól láthatóan, 1-től kezdődően sorszámmal kell ellátni és az elszámoló lapon ezekkel a sorszámokkal kell szerepeltetni. Az elszámoláshoz a Támogatott nevére, címére szóló, a hatályos ÁFA törvényben meghatározott formai és tartalmi követelmények szerinti, a támogatási célnak megfelelő tartalmú, olvasható számlamásolatokkal kell csatolni.

V/5. Az elszámoláshoz benyújtott számlák teljesítési dátuma a IV/6. pontban feltüntetett megvalósulási időszakra eshetnek.

V/6. Nem magyar nyelvű számla esetében a számla teljes tartalmát le kell fordítani, a forint összeg számítása – melyet a számlán fel kell tüntetni – a felhasználás napján érvényes (melyet be kell csatolni) MNB hivatalos devizaárfolyamon történhet.

V/7. Az eredeti számlán a Támogatottnak fel kell tüntetni (másolást megelőzően) bélyegzővel vagy olvasható ráírással *„…….,- Ft a Budapest Főváros II. Kerületi Önkormányzat a ……../2019. sz. Támogatási szerződés terhére elszámolva”,* majd el kell látni a képviselő aláírásával és dátummal. A számlát/számlákat ezt követően le kell másolni és hitelesíteni *„a másolat az eredetivel mindenben megegyezik”* szövegezéssel és el kell látni a képviselő eredeti aláírásával és dátummal.

V/8. A támogatási cél megvalósulásáról szóló szöveges beszámolóban be kell mutatni, hogyan valósult meg az előzetes program- és költségtervezet.

 Ha egy számla tartalmából egyértelműen nem állapítható meg a támogatás cél szerinti felhasználása, a kifizetés indokoltságát a szöveges beszámolóban fel kell tüntetni.

V/9. Amennyiben Támogatott (a támogatási összeg kifizetése előtti nyilatkozata szerint) a támogatással kapcsolatosan ÁFA levonásra jogosult, a támogatás terhére csak az elszámoláshoz benyújtott számlák ÁFA nélküli összegét (nettó összegét) számolhatja el. Amennyiben a támogatott nem jogosult ÁFA levonásra, úgy lehetősége van a számlák bruttó – azaz az ÁFA összegét is tartalmazó – összegének elszámolására (a szerződés **4. számú melléklete**).

V/10. Amennyiben a Támogatott részben, vagy egészben nem tud elszámolni a kapott támogatással, a Támogató Budapest II. kerület Polgármesteri Hivatal / Gazdasági Igazgatóság / Pénzügyi, Költségvetési és Számviteli Osztálya felszólítja a Támogatottat, hogy a teljes támogatási összeget, illetve annak el nem fogadott részére eső támogatási összeget, kamatokkal növelve a 4/2014.(II.21.) önkormányzati rendelet 8. § (2) bek. alapján Támogató részére 8 napon belül fizesse vissza.

V/11. A megvalósítás során esetleg felmerülő többletköltség a Támogatottat terheli.

V/12. A támogatás a mindenkori hatályos közbeszerzési törvény és az ÁFA törvény szabályai szerint használható fel.

V/13. Jelen szerződés elválaszthatatlan részét képezi a Támogató által benyújtható azonnali beszedési megbízási jogát tartalmazó, visszavonásig érvényes – a Támogatott bankszámla-vezető pénzintézete által leigazolt – „Felhatalmazó levél” eredeti példánya (a szerződés **5. számú melléklete**). Támogató az azonnali beszedés jogát kizárólag szerződésszegés esetén azonnal gyakorolhatja.

**Szerződés megszűnése, szerződésszegés**

VI/1. A szerződés a szerződésszerű teljesítéssel szűnik meg.

VI/2. Felek a támogatás egy összegben 2019. június 30. napjáig történő átutalására és az I/1. és II/1. pontokban meghatározott célra tekintettel a rendes felmondás lehetőségét kizárják.

VI/3. Támogató a szerződés azonnali hatályú (rendkívüli) felmondására jogosult, ha Támogatott jogosulatlanul vette igénybe a támogatást vagy neki felróható okból megszegi jelen szerződésből, illetőleg az ezzel kapcsolatos, jogszabályokból eredő kötelezettségeit, így különösen, ha:

1. Támogatott a támogatást nem a jelen szerződésben meghatározott célra használja fel, vagy nem a jelen szerződésben rögzített feladatokat valósítja meg;
2. Támogatott akadályozza, vagy meghiúsítja a jelen szerződéssel kapcsolatos ellenőrzést;
3. Támogatott póthatáridőre sem tesz maradéktalanul eleget beszámolási kötelezettségének;
4. Támogatott bármely, jelen szerződésben foglalt nyilatkozatáról hitelt érdemlően bebizonyosodik, hogy az valótlan;
5. Támogatott késedelembe esik bármely, jelen szerződés teljesítésével összefüggő lényeges körülményben bekövetkezett változás bejelentésével.

VI/4. Amennyiben Támogató a VI/3. pontban foglaltak alapján a szerződést rendkívüli felmondással azonnali hatállyal megszünteti, a támogatás teljes összegét, illetőleg annak a Támogatott által nem teljesített kötelezettségekkel arányos részét az erről szóló értesítés kézhezvételétől számított 8 napon belül köteles visszafizetni Támogató Raiffeisen Bank Zrt-nél vezetett számlájára, továbbá köteles a IV/8. pontban meghatározott részletes szakmai és pénzügyi beszámolót készíteni és megküldeni Támogató címére, mellékelve a vonatkozó bizonylatok (számlák) 1-1 hitelesített másolati példányát.

**VII.**

**Záró rendelkezések**

VII/1. Jelen szerződés a Felek kölcsönös aláírásának napján, amennyiben azt a Felek nem ugyanazon a napon írják alá, úgy az a későbbi aláírás időpontjában lép hatályba.

VII/2. A felek szükség esetén, közös munkaértekezleten értékelik jelen szerződés végrehajtását, indokolt esetben annak kiegészítését, módosítását kezdeményezik.

VII/3. Amennyiben a Szerződés aláírását megelőzően, vagy azt követően a Támogatott adataiban változás következik be, a Támogatott köteles a változást a 15 napon belül a Támogató fele dokumentáltan bejelenteni.

VII/4. Jelen szerződés mindennemű módosítása és kiegészítése kizárólag írásos formában – a Felek előzetes egyeztetésével és kölcsönös egyetértésével – történhet.

VII/5. Felek tudomásul veszik, hogy az információs önrendelkezési jogról és az információszabadságról szóló 2011. évi CXII. törvény 27. § (3)-(3a) bekezdése alapján a szerződés tartalma közérdekű, illetve közérdekből nyilvános adatnak minősül, és az nem minősül üzleti titoknak. Az esetleges nyilvánosságra hozatal azonban nem eredményezheti az olyan adatokhoz – így különösen a védett ismerethez – való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve hogy ez nem akadályozza meg a közérdekből nyilvános adat megismerésének lehetőségét. Felek az arra irányuló kérelem esetén kötelesek a szerződés közérdekű, ill. közérdekből nyilvános adatnak minősülő tartalmára vonatkozóan tájékoztatást adni.

VII/6. A Felek a szerződés bármely okból történő megszűnése esetén kötelesek egymással elszámolni.

VII/7. A Felek rögzítik, hogy a jelen szerződésben nem szabályozott kérdésekben az államháztartásról szóló 2011. évi CXCV. törvény és a végrehajtásáról szóló 368/2011. (XII. 31.) Korm. rendelet, valamint a Polgári Törvénykönyvről szóló 2013. évi V. törvény előírásai az irányadóak.

VII/8. Felek megállapodnak abban, hogy a jelen szerződésből eredő jogvitáikat elsősorban békés úton, egyeztetés útján kívánják megoldani. Amennyiben ez nem vezetne eredményre, úgy jelen szerződésből eredő jogvitáikat bírósági úton rendezik.

VII/9. Jelen szerződést – mely 11 (tizenegy) oldalt tartalmaz és 6 (hat) eredeti példányban készült – a Felek elolvasás és értelmezés után, mint akaratukkal mindenben megegyezőt, jóváhagyólag írják alá.

A szerződés aláírása egyidejűleg igazolja a kiadás jogosságát és összegszerűségét.

Budapest, 2019………………………. Budapest, 2019. …………………………

.........…................................................. ....................................................................

**Budapest Főváros II. Kerületi Pilisi Parkerdő**

 **Önkormányzat** **Zártkörűen Működő Részvénytársaság**

 Dr. Láng Zsolt Reinitz Gábor

 polgármester vezérigazgató

 **Támogató** **Támogatott**

Jogi szempontból ellenjegyzem: Jogi szempontból ellenjegyzem:

Budapest, 2019. ……………… Budapest, 2019. ………………

........................................................ ...............................................................

 dr. Szalai Tibor ……………..

 jegyző …….

Pénzügyi szempontból ellenjegyzem: Pénzügyi szempontból ellenjegyzem:

Budapest, 2019. …………………... Budapest, 2019. …….………….

………………………........................ ....................................................................

 Fermin Antonio Pineda …………………………..

 gazdasági igazgató ……………………………..

Mellékletek:

1. Támogatott Áht. 50.§ (1) c) szerinti átláthatósági nyilatkozata
2. Támogatott Knyt. 6.§ és 8.§ szerinti összeférhetetlenségi nyilatkozata
3. Elszámoló lap
4. Támogatott ÁFA nyilatkozata
5. Felhatalmazó levél beszedési megbízáshoz

1. számú melléklet

**Nyilatkozat az államháztartásról szóló 2011. évi CXCV. törvény 50. § (1) bekezdés c) és a nemzeti vagyonról szóló 2011. évi CXCVI. törvény 3. § (1) 1. pontjának való megfelelésről**

Alulírott

**Pilisi Parkerdő Zártkörűen Működő Részvénytársaság**

(székhely: 2025 Visegrád, Mátyás Király u. 6.;

bankszámlaszám: 11742087-20061911-00000000;

adószám: 10901816-2-13;

cégjegyzékszám: Cg. 13-10-040224

képviseli: Zambó Péter vezérigazgató)

mint támogatott (a továbbiakban: **Támogatott**)

jelen okirat aláírásával ezennel tudomásul veszem, hogy **Budapest Főváros II. kerület Önkormányzata** (1024 Budapest, Mechwart liget 1.; továbbiakban: Önkormányzat) – az Áht. 50.§ (1) bekezdése értelmében – nem biztosíthat költségvetési támogatást olyan jogi személynek vagy jogi személyiséggel nem rendelkező szervezetnek, amely szervezet nem minősül az Nvt. 3.§ (1) bekezdés 1. pontja szerinti átlátható szervezetnek.

Büntetőjogi felelősségem tudatában nyilatkozomarról, hogy a Pilisi Parkerdő Zártkörűen Működő Részvénytársaság (a továbbiakban: szervezet) a nemzeti vagyonról szóló 2011. évi CXCVI. törvény (Nvt.) 3. § (1) bekezdésének 1. a) pontja alapján átlátható szervezetnek minősül. A jelen nyilatkozatom visszavonásig érvényes.

Hozzájárulok ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, az Áht. 54/A. §-ban meghatározott – a szervezet átláthatóságával összefüggő - adatokat az Önkormányzat kezelje.

Vállalom, hogy ha a nyilatkozatban foglaltakban változás következik be, erről az Önkormányzatot legkésőbb 5 munkanapon belül tájékoztatom. Tudomásul veszem, hogy a valótlan tartalmú nyilatkozat alapján kötött szerződést az Önkormányzat jogosult és egyben köteles azonnali hatállyal – illetve ha szükséges olyan időpontra, hogy a feladat ellátásáról gondoskodni tudjon – felmondani, vagy - ha a szerződés teljesítésére még nem került sor - a szerződéstől elállni.

Kijelentem, hogy az általam képviselt szervezet alapító okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére.

Budapest, 2019. ...............................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Pilisi Parkerdő Zártkörűen Működő Részvénytársaság**

 Reinitz Gábor

 vezérigazgató

2. számú melléklet

**NYILATKOZAT**

a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról vagy hiányáról

**Pilisi Parkerdő Zártkörűen Működő Részvénytársaság**

(székhely: 2025 Visegrád, Mátyás Király u. 6.;

bankszámlaszám: 11742087-20061911-00000000;

adószám: 10901816-2-13;

cégjegyzékszám: Cg. 13-10-040224

képviseli: Zambó Péter vezérigazgató)

mint támogatott (a továbbiakban: **Támogatott**)

**Nyilvántartásba vevő szerv megnevezése:**

|  |
| --- |
| ……………………………………….. |

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)

- 6. § (1) bekezdése szerinti összeférhetetlenség (megfelelő kockába tegyen X-t)

|  |  |
| --- | --- |
| 1. nem áll fenn vagy | □ |
| 2. fennáll az ... pont alapján | □ |

- 8. § (1) bekezdése szerinti érintettség (megfelelő kockába tegyen X-t)

|  |  |
| --- | --- |
| 1. nem áll fenn vagy | □ |
| 2. fennáll az ... pont alapján | □ |

Budapest, 2019. ………………………………

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Pilisi Parkerdő Zártkörűen Működő Részvénytársaság**

 Reinitz Gábor

 vezérigazgató

3. számú melléklet

**Támogatás elszámolása**

1. A támogatott adatai:

**Pilisi Parkerdő Zártkörűen Működő Részvénytársaság**

(székhely: 2025 Visegrád, Mátyás Király u. 6.;

bankszámlaszám: 11742087-20061911-00000000

adószám: 10901816-2-13;

cégjegyzékszám: Cg. 13-10-040224

képviseli: Reinitz Gábor vezérigazgató)

 mint támogatott (a továbbiakban: **Támogatott**)

*A csatolt számlákat kizárólag a Budapest Főváros II. Kerület Önkormányzata …………/2019. sz. Támogatási szerződésének elszámolásához használta fel :*

 *-igen   -nem (számlákon bontva, igazolva milyen arányban)*

2. Az Önkormányzattól támogatásként elnyert összeg: bruttó 31.750.000,- Ft

3. A támogatási cél megnevezése: „Budapest, II. kerület Görgényi út végén található – a Pilisi Parkerdő Zrt. fenntartásában működő – Erdei Macis Játszótér teljes körű felújítása, ezen keresztül Budapest Főváros II. kerület lakosai egészséges életmódjának elősegítése, családjai szabadidejének hasznos eltöltése érdekében”.

4.  Elszámolási határidő:

|  |
| --- |
| 2019. október 31. |

5. Támogatás terhére elszámolt összeg összesen: ……………………….

6. Önerő terhére elszámolt összeg összesen:  ……………………………

A költségösszesítő pótlapok száma: …………db

Budapest, 2019. ………………………

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Pilisi Parkerdő Zártkörűen Működő Részvénytársaság**

 Reinitz Gábor

 vezérigazgató

 4. számú melléklet

**N Y I L A T K O Z A T**

Alulírott

 **Pilisi Parkerdő Zártkörűen Működő Részvénytársaság**

(székhely: 2025 Visegrád, Mátyás Király u. 6.;

bankszámlaszám: 11742087-20061911-00000000

adószám: 10901816-2-13;

cégjegyzékszám: Cg. 13-10-040224

képviseli: Reinitz Gábor vezérigazgató)

 mint támogatott (a továbbiakban: **Támogatott**)

nyilatkozom, hogy szervezetünk

ÁFA körbe tartozik / Nem tartozik ÁFA körbe\*,

az ÁFÁ-t visszaigényelheti / Nem igényelheti vissza\*.

Jelen nyilatkozatot a Budapest Főváros II. kerület Önkormányzatával „a Budapest, II. kerület Görgényi út végén található – a Pilisi Parkerdő Zrt. fenntartásában működő – Erdei Macis Játszótér teljes körű felújítása, ezen keresztül Budapest Főváros II. kerület lakosai egészséges életmódjának elősegítése, családjai szabadidejének hasznos eltöltése érdekében” kötött Támogatási szerződéshez teszem, más célra nem használható fel. A nyilatkozat az ügyirat melléklete.

Budapest, 2019. ………………………..

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pilisi Parkerdő Zártkörűen Működő Részvénytársaság**

 Reinitz Gábor

 vezérigazgató

**\* a megfelelő aláhúzandó!**

5. számú melléklet

# Felhatalmazó levél

Tisztelt

………………………………..

……………………………….

Megbízom/megbízzuk Önöket az alábbi megjelölt fizetési számlánk terhére az alább megnevezett Kedvezményezett által benyújtandó beszedési megbízás(ok) teljesítésére a következőkben foglalt feltételekkel:

|  |  |
| --- | --- |
| Fizető fél számlatulajdonos megnevezése: | ……………………….. |
| Felhatalmazással érintett fizetési számlájának pénzforgalmi jelzőszáma: |  |
| Kedvezményezett neve: | Budapest Főváros II. kerület Önkormányzat |
| Kedvezményezett fizetési számlájának pénzforgalmi jelzőszáma: | Raiffeisen Bank Zrt. 12001008-00201761-00100004 |

A felhatalmazás időtartama …………..…… napig[[1]](#footnote-1)\*,

1. a beszedési megbízáshoz okiratot nem kell csatolni.\*
2. a beszedési megbízáshoz a következő okirato(ka)t kell csatolni\*:

 az okiratok megnevezése:…………………………………………….

További feltételek\*:

1. nem kerülnek meghatározásra
2. beszedési megbízásonkénti felső értékhatár a teljesítés pénznemétől függően:

…………………..Ft

…………………..devizanem ISO kódja\*

1. benyújtási gyakoriság:……………..(pl. napi, havi, évi)
2. fedezethiány esetén a sorba állítás időtartama legfeljebb 35 nap
3. fedezethiány esetén részfizetés teljesíthető, a részfizetés minimális összege

a teljesítés pénznemétől függően:

……………………Ft

……………………devizanem ISO kódja\*

1. a felhatalmazás csak a Kedvezményezett írásbeli hozzájárulásával vonható vissza

Budapest, 2019. ………………………….

………………………………………………………………………..

Fizető fél számlatulajdonos aláírása a pénzintézetnél bejelentett módon

|  |  |
| --- | --- |
|  |  |

1. [↑](#footnote-ref-1)